พระราชกฤษฎีกาพระราชกฤษฎีกากำหนดเงินประจำตำแหน่งและเงินตอบแทนอื่นของสมาชิกสภากรุงเทพมหานครที่มาจากการแต่งตั้งและประธานสภากรุงเทพมหานครและรองประธานสภากรุงเทพมหานครที่มาจากการเลือกของสภากรุงเทพมหานครซึ่งประกอบด้วยสมาชิกสภากรุงเทพมหานครดังกล่าวพ.ศ. ๒๕๖๐ สมเด็จพระเจ้าอยู่หัวมหาวชิราลงกรณบดินทรเทพยวรางกูรให้ไว้ ณ วันที่ ๒๖ กรกฎาคมพ.ศ. ๒๕๖๐เป็นปีที่ ๒ในรัชกาลปัจจุบันสมเด็จพระเจ้าอยู่หัวมหาวชิราลงกรณ บดินทรเทพยวรางกูรมีพระราชโองการโปรดเกล้าฯ ให้ประกาศว่าโดยที่เป็นการสมควรกำหนดเงินประจำตำแหน่งและเงินตอบแทนอื่นของสมาชิกสภากรุงเทพมหานครที่มาจากการแต่งตั้งตามประกาศคณะรักษาความสงบแห่งชาติที่ ๘๖/๒๕๕๗ เรื่องการได้มาซึ่งสมาชิกสภากรุงเทพมหานครและสมาชิกสภาเขตเป็นการชั่วคราว ลงวันที่ ๑๐ กรกฎาคม พุทธศักราช ๒๕๕๗ และประธานสภากรุงเทพมหานครและรองประธานสภากรุงเทพมหานครที่มาจากการเลือกของสภากรุงเทพมหานครซึ่งประกอบด้วยสมาชิกสภากรุงเทพมหานครดังกล่าวอาศัยอำนาจตามความในมาตรา ๑๗๕ของรัฐธรรมนูญแห่งราชอาณาจักรไทย และมาตรา ๔๓แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกากำหนดเงินประจำตำแหน่งและเงินตอบแทนอื่นของสมาชิกสภากรุงเทพมหานครที่มาจากการแต่งตั้งและประธานสภากรุงเทพมหานครและรองประธานสภากรุงเทพมหานครที่มาจากการเลือกของสภากรุงเทพมหานครซึ่งประกอบด้วยสมาชิกสภากรุงเทพมหานครดังกล่าวพ.ศ. ๒๕๖๐มาตรา๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา๓ ให้นำพระราชกฤษฎีกาว่าด้วยการกำหนดเงินประจำตำแหน่งเงินค่าเบี้ยประชุม และเงินตอบแทนอื่นของสมาชิกสภากรุงเทพมหานคร สมาชิกสภาเขตของกรุงเทพมหานครและกรรมการของสภากรุงเทพมหานคร มาใช้บังคับแก่สมาชิกสภากรุงเทพมหานครที่มาจากการแต่งตั้งตามประกาศคณะรักษาความสงบแห่งชาติ ที่๘๖/๒๕๕๗ เรื่อง การได้มาซึ่งสมาชิกสภากรุงเทพมหานครและสมาชิกสภาเขตเป็นการชั่วคราวลงวันที่ ๑๐ กรกฎาคม พุทธศักราช ๒๕๕๗ให้นำพระราชกฤษฎีกาตามวรรคหนึ่งมาใช้บังคับแก่ประธานสภากรุงเทพมหานครและรองประธานสภากรุงเทพมหานครที่มาจากการเลือกของสภากรุงเทพมหานครซึ่งประกอบด้วยสมาชิกสภากรุงเทพมหานครที่มาจากการแต่งตั้งตามวรรคหนึ่งด้วยกรณีสมาชิกสภากรุงเทพมหานคร ประธานสภากรุงเทพมหานครและรองประธานสภากรุงเทพมหานครตามวรรคหนึ่งและวรรคสองผู้ใดเป็นข้าราชการ พนักงานรัฐวิสาหกิจ หรือปฏิบัติงานในหน่วยงานของรัฐ ให้ผู้นั้นได้รับเงินประจำตำแหน่งและเงินตอบแทนอื่นตามบัญชีท้ายพระราชกฤษฎีกาตามวรรคหนึ่งในอัตรากึ่งหนึ่งมาตรา๔ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระราชโองการพลเอก ประยุทธ์ จันทร์โอชานายกรัฐมนตรีหมายเหตุ :-เหตุผลในการประกาศใช้พระราชกฤษฎีกาฉบับนี้ คือเนื่องจากประกาศคณะรักษาความสงบแห่งชาติ ที่ ๘๖/๒๕๕๗ เรื่องการได้มาซึ่งสมาชิกสภากรุงเทพมหานครและสมาชิกสภาเขตเป็นการชั่วคราว ลงวันที่ ๑๐กรกฎาคม พุทธศักราช ๒๕๕๗กำหนดให้มีการคัดเลือกและแต่งตั้งสมาชิกสภากรุงเทพมหานครแทนสมาชิกสภากรุงเทพมหานครที่ดำรงตำแหน่งครบวาระหรือพ้นจากตำแหน่งเพราะเหตุอื่นใดนอกจากครบวาระและโดยที่มาตรา ๔๓ แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘กำหนดให้ประธานสภากรุงเทพมหานคร รองประธานสภากรุงเทพมหานครและสมาชิกสภากรุงเทพมหานครได้รับเงินประจำตำแหน่งและเงินตอบแทนอื่นตามที่กำหนดโดยพระราชกฤษฎีกาจากงบประมาณของกรุงเทพมหานครสมควรกำหนดให้สมาชิกสภากรุงเทพมหานครที่มาจากการแต่งตั้งและประธานสภากรุงเทพมหานครและรองประธานสภากรุงเทพมหานครที่มาจากการเลือกของสภากรุงเทพมหานครซึ่งประกอบด้วยสมาชิกสภากรุงเทพมหานครดังกล่าวได้เงินประจำตำแหน่งและเงินตอบแทนอื่น จึงจำเป็นต้องตราพระราชกฤษฎีกานี้พรวิภา/ภวรรณตรี/จัดทำ๑ สิงหาคม ๒๕๖๐วิชพงษ์/ตรวจ๒ สิงหาคม ๒๕๖๐[๑] ราชกิจจานุเบกษาเล่ม ๑๓๔/ตอนที่ ๗๙ ก/หน้า ๓๐/๓๑ กรกฎาคม ๒๕๖๐